钦定古今图书集成/明伦汇编/闺媛典/第112卷 > 皇清十八 > 陈伯魏妾随姐
## 钦定古今图书集成/明伦汇编/闺媛典/第112卷 > 皇清十八 > 陈伯魏妾随姐

按《福建通志》：随姐，长乐人。未详其姓，陈伯魏妾也。伯魏以迁海僦居福安县。寇至，随姐被执，迫之，佯许曰：“至家乃可。” 既至，绐贼曰：“宜闭门。” 因举门槌击贼仆地，潜自浮河逸去。俄受缚于他，贼幽之，不从。贼怒笞之，肤尽裂，不死，乃堕楼而殒，尸横道上，色五日不变。